अभिव्यक्ति का अधिकार सबको है लेकिन कुछ भी न बोले लोग: सरिता
सिटी रिपोर्टर. भिलाई| जागृत चेतना विकास समिति छग द्वारा राष्ट्रवाद बनाम अराजकता विषय पर संगोष्ठी का आयोजन किया गया। संगोष्ठी में समिति के पदाधिकारी व सदस्यों ने देश के मौजूदा हालात पर अपने विचार रखें।
समिति की सचिव सरिता चनपुरिया ने संगोष्ठी में कहा, समाज में प्रजातंत्र को स्थापित रखने के लिए राष्ट्र में संवैधानिक रूप से व्यवस्था के लिए कानून बनाए जाते हैं। नियमों की अतिशयोक्ति प्रजातंत्र में तानाशाही प्रभाव डालने लगती है। जबकि, नियमों की लचरता प्रजातंत्र में अराजकता को प्रेरित करती है। उन्होंने कहा, देश में अभिव्यक्ति का अधिकार सबको है। लेकिन इसका मतलब यह नहीं है कि कोई भी कुछ बोले। इस पर सरकार को कानून या नियम बनाना चाहिए।
संगोष्ठी में दुर्गा दुबे ने कहा, सामान्य प्रशासन और पुलिस प्रशासन भी इस अधिकार के सामने लाचार नजर आता है। चौताली दत्ता ने कहा, वैचारिक दुष्प्रभाव से सभी धर्मों के पवित्र संस्कार आहत होते हैं। इस दौरान शिखा चतुर्वेदी प्रीति बडगैया, कविता डाेरले, अनिता, अंशुल समेत अन्य मौजूद रहें।
hin_Deva hin_Deva hin_Deva hin_Deva